Document ID: /roh_data/filtered/fineweb-2-filterrobots_roh.jsonl.gz/61743

Il Museum svizzer dal sport a Basilea è uss definitiv istorgia e quai 76 onns suenter ch'el è vegnì fundà l'onn 1945. La fundaziun ha decidì quests dis da sa schliar. Il museum è adina stà dependent da contribuziuns. Suenter che l'Uffizi federal da cultura ed ils dus chantuns da Basilea han stritgà lur sustegn il 2019 è il destin dal museum stà decidì.
La pli gronda part dals 12'000 objects ed auter material hajan chattà in nov dachasa, scriva il museum. Tranter auter ha il Museum da bob a San Murezzan surpiglià l'entira collecziun da bob.